Першымі сямейны капітал у нашым раёне аформіла сям’я Еўтухаў з Івацэвічаў яшчэ ў красавіку, і з той пары заявы ад шчаслівых бацькоў паступаюць рэгулярна. Не дзіва: нараджальнасць у раёне расце. Па інфармацыі УАЗ “Івацэвіцкая ЦРБ”, у 2014 годзе ў раёне на свет з’явіліся 682 дзіцяці, а ў 2009 – 639 дзяцей. Знізілася за пяць гадоў і смяротнасць немаўлят. Ёсць у паляпшэнні дэмаграфічнай сітуацыі і заслуга медыкаў, і, вядома, дзеянне дзяржаўнай падтрымкі маладых і шматдзетных сем’яў.